Bruno Martins Indi

Rolando Maximiliano "Bruno" Martins Indi (lahir 8 Februari 1992) merupakan pemain bola sepak Belanda kelahiran Portugal yang kini bermain untuk FC Porto dan pasukan kebangsaan Belanda. Beliau bermain di posisi pertahanan.

Kehidupan awal 
Beliau dilahirkan di Portugal. Ibu bapa Martins Indi berasal dari Guinea-Bissau. Beliau kemudian berpindah ke Rotterdam ketika baru berusia 3 tahun.

Kerjaya kelab

Feyenoord 
Martins Indi membuat debut untuk Feyenoord pada 19 Ogos 2010 ketika perlawanan Liga Europa menentang Gent (1–0). Pada 22 Ogos 2010, beliau membuat penampilan pertama liga ketika seri 1–1 menentang Heracles Almelo. Pada 12 September 2010, Martins Indi dibuang padang selepas menerima kad merah pertama dalam kerjaya kelabnya pada masa tambahan ketika tewas 2-0 kepada NAC Breda. Pada 31 Oktober 2010, Martins Indi membuat hantaran pertamanya kepada Luc Castaignos untuk menjaringkan gol ketika tewas 1-2 menentang AZ Alkmaar. Pada 17 April 2011, Martins Indi menjaringkan gol liga pertamnya untuk Feyenoord ketika menang 6-1 ke atas Willem II.

Beliau menjaringkan gol pertamanya pada musim 2011-12 ketika tewas 2-1 kepada VVV-Venlo pada 12 Oktober 2011. Pada 22 Februari 2012, Martins Indi menandatangani kontrak baru bersama Feyenoord sehingga musim panas 2016.

FC Porto 
Pada 15 Julai 2014, Martins Indi berpindah ke FC Porto dengan bayaran sebanyak €7.7 juta. Beliau menjaringkan gol pertamanya untuk Porto pada 5 Oktober menentang SC Braga (2-1).

Kerjaya antarabangsa 
Sejak bersama Feyenoord, Martins Indi boleh bermain sama ada pasukan Portugal atau Belanda kerana beliau memiliki kedua-dua pasport negara itu. Martins Indi kemudian memilih pasukan Belanda. Pada 15 Ogos 2009, beliau membuat debut untuk pasukan kebangsaan ketika menentang Belgium namun Belanda tewas 4-2.

Beliau kemudian bermain pada kempen kelayakan Piala Dunia FIFA 2014 dan beliau menjaringkan gol pertamanya ketika menentang Hungary dan Romania. Pada 13 Jun 2014, Martins membuat debut di Piala Dunia ketika kemenangan mengejutkan ke atas Sepanyol, 5-1. Pada 18 Jun, ketika perlawanan kedua peringkat kumpulan Piala Dunia menentang Australia, beliau telah dipukul oleh Tim Cahill lalu dibawa ke hospital. Beliau pulih dengan cepat dan hanya terlepas perlawanan menentang Chile. Skuad Belanda menduduki tempat ketiga kejohanan.

Martins Indi dibuang padang pada minit ke-10 selepas mengasari Simone Zaza lalu diberikan tendangan penalti ketika perlawanan persahabatan menentang Itali pada 4 September 2014, Belanda tewas 2-0.

Statistik

Gol antarabangsa

Statistik kerjaya

Penghargaan

Antarabangsa 
Belanda
 Piala Dunia FIFA Tempat ketiga: 2014

Rujukan 

Kelahiran 1992
Orang hidup
Pemain bola sepak Belanda
Pemain Feyenoord Rotterdam
Pemain FC Porto
Pemain Piala Dunia FIFA 2014